kkren at taddart-nni ṣṣbeḥ ufan-d tella tukerḍa, dinn-a imi t-id-ufan d abeṛani wwtent, dɣa ddmen-d amrar ceklent bɣan at nɣen, maca asmi id-iban umakar-nni sserḥen-as, d iḍaren-is I tiselken ihi ikemmel abrid-is almi I yewweḍ ɣer taddart-nniḍen i wumi semman Tizi n Tfilkut, dɣa yewwit lmektub-is ɣer din, acku taddart-agi llan mɛahaden ɣef yiwet n temsalt, asmi I yemmut ccix-nsen n lǧameɛ ihi taddart-agi tebḍa ɣef sin, At Wadda d At Ufella, ihi at wadda bɣan ad rren amṛadeḍ-nsen I wumi qqaren Ssi Qasi, at ufella daɣen bɣan ad rren amṛabeḍ-nsen Ssi Belqasem, ihi Ssi Qasi-agi d Ssi Belqasem dɣa ceɛlen taftilt gar sin yiderman-agi ula d bu qerru ṣṣelṭan ameqqran n wedrar ur yzmir ara ad tifru gar-asen. Ihi qrib imsekfan, yekker-d lamin n taddart-nni n tizi n tfilkut iberreḥ-asen-d ɣer unejmuɛ i yat taddart-agi ameqqran amecṭuḥ, dɣa yufa-asen-d tifrat iɣef mtafaqen, ur yettcax ssi qasiur yettcax ssi belqasem, aberrani i d-ikecmen ɣer taddart-nni ad terrem d ccix I taddart-agi.